ΟΔΗΓΙΕΣ ΔΗΜΟΣΙΟΤΗΤΑΣ ΓΙΑ ΕΡΓΑ **ΥΜΕΠΕΡΑΑ**

[Υποδείγματα πινακίδων](http://www.ymeperaa.gr/index.php/dimosiotita/328-ypodeigmata-prosorinon-pinakidon)

Οι υποχρεώσεις των Διαχειριστικών Αρχών και των δικαιούχων σχετικά με τα μέτρα πληροφόρησης και δημοσιότητας για το κοινό, σε ότι αφορά πράξεις που υλοποιούνται στο πλαίσιο του ΕΣΠΑ 2014-2020 και συγχρηματοδοτούνται από το ΕΤΠΑ ή το Ταμείο Συνοχής, περιγράφονται στον [Επικοινωνιακό Οδηγό του ΕΣΠΑ 2014-2020](http://www.ymeperaa.gr/images/plhroforhsh-epikoinwnia/4.2_%CE%9F%CE%B4%CE%B7%CE%B3%CE%B9%CE%B5%CF%82_%CF%80%CF%81%CE%BF%CF%82_%CE%94%CE%B9%CE%BA%CE%B1%CE%B9%CE%BF%CF%85%CF%87%CE%BF%CF%85%CF%82/%CE%95%CF%80%CE%B9%CE%BA%CE%BF%CE%B9%CE%BD%CF%89%CE%BD%CE%B9%CE%B1%CE%BA%CE%BF%CF%82_%CE%9F%CE%B4%CE%B7%CE%B3%CE%BF%CF%82_2014-2020.pdf).

Σύμφωνα με τον Οδηγό, οι δικαιούχοι των έργων υποχρεούνται να αναρτούν, κατά τη διάρκεια υλοποίησης του έργου, προσωρινή πινακίδα με τα στοιχεία της πράξης. Η πινακίδα πρέπει να αναρτάται σε σημείο εύκολα ορατό από το κοινό, και το μέγεθός της να είναι ανάλογο με το χώρο τοποθέτησής της.

Στο συμπιεσμένο αρχείο μπορείτε να βρείτε υποδείγματα προσωρινών και μόνιμων πληροφοριακών πινακίδων για τα έργα του ΕΠ-ΥΜΕΠΕΡΑΑ. Ανάλογα με το αντικείμενο και τον Π/Υ της πράξης, καθώς και αν το έργο συνεχίζεται από το ΕΣΠΑ 2007-2013 (phasing), διακρίνονται συγκεκριμένες περιπτώσεις.

Διευκρινίζεται ότι οι παρακάτω οδηγίες αφορούν πράξεις / έργα, και όχι υποέργα (ξεχωριστές εργολαβίες / συμβάσεις). Πράξη με πολλές επιμέρους εργολαβίες, απαιτεί μόνο μία προσωρινή πινακίδα, η οποία τοποθετείται κατά την έναρξη των εργασιών της πρώτης εργολαβίας.

Στον παρακάτω πίνακα αναγράφονται οι επεξεργασμένοι ειδικοί στόχοι, όπως αυτοί καταγράφονται στις Αποφάσεις Ένταξης των πράξεων του ΕΠ-ΥΜΕΠΕΡΑΑ, και θα πρέπει να αξιοποιηθούν κατά τη διαμόρφωση των προσωρινών πινακίδων, σύμφωνα με τα υποδείγματα των κατηγοριών Α και Γ που ακολουθούν.